Борис Младенов-Young
На Джордан-Борис

chitanka.info

Той си е дете — хлапак невръстен,

както казват: ни риба, ни рак.

Но понеже е на мене кръстен,

повече го глезя — няма как!

Всякакви неща за него върша —

вече се досещате, нали?

Акото му още с гордост бърша,

както сменях пелени преди.

Казвам му: „Момченце голобрадо,

гледай и от мене се учи,

че след време ще ме бършеш ти!“

Той отвръща: „Няма начин, дядо,

как не проумяваш, че тогаз

своите деца ще бърша аз!!!“

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.